Виски од 'рж

Вискито од 'рж може да се однесува на два различни, но поврзани, типови на виски:

 Американско виски од 'рж, кое е слично на бурбон виски, но мора да биде дестилирано од најмалку 51 процент зрно од 'рж
 Канадско виски, кое често се нарекува (и често се означува како) виски од 'рж од историски причини, иако може но не мора да вклучи било какво 'ржано зрно во неговиот производствен процес.

 Американско виски од 'рж 
мини|Зрното од 'рж мора да сочинува најмалку 51% од кашата на вискито од 'рж во Соединетите Држави.
Во Соединетите Држави, виски од 'рж, според законот, се прави од каша од најмалку 51 процент 'рж. (Другите состојки во каша обично се пченка и слад од јачмен .) Се дестилира на не повеќе од 160 степени (80% процент на алкохол) и старее во јагленосани, нови дабови буриња. Вискито мора да се стави во бурињата на не повеќе од 125 степени (62,5% процент на алкохол). Вискито од 'рж што е одлежено најмалку две години и не е измешано со други алкохолни пијалаци може дополнително да се означи како чисто, како во „чисто виски од 'рж“.

 Историја 
Вискито од 'рж било распространето во североисточните држави, особено во Пенсилванија, Њујорк и Мериленд. Питсбург бил центар на производство на виски од 'рж во доцните 1700-ти и раните 1800-ти.  До 1880 - тите, дестилеријата на Џозеф Ф. Синот била најголем произведувач на виски од 'рж, со капацитет од 30,000 барели годишно. Во 1886 година, вискито од 'рж се произведувало во 17 држави.

Вискито од 'рж во голема мера исчезнало по прохибицијата. Неколку брендови, како Олд Оверхолт, преживеале, иако до крајот на 1960-тите, поранешните брендови од Пенсилванија се дестилирале главно во Кентаки.

Вискито од 'рж доживува мало, но растечко заживување во САД. Од почетокот на 21-от век, повеќе производители експериментираат со ржано виски, а неколку сега продаваат стареено виски од 'рж. Во 2023 година, Мериленд донел закон со кој го именувал вискито од 'рж на Мериленд како официјален пијалак на државата.

 Разлики помеѓу 'рж и бурбон 
Зрното од 'рж е познато по тоа што му дава на вискито она што многумина го нарекуваат зачинет или овошен вкус. Бурбонот, дестилиран од најмалку 51% пченка, е значително посладок и има тенденција да биде пополн од 'ржта. Како што бурбонот се здобил со популарност надвор од јужниот дел на Соединетите држави, шанкерите сè повеќе го заменувале вискито од 'рж во коктели како што се Виски сауер, Менхетен и Олд фешнд, кои првично биле направени со виски од 'рж. Ако сите други сосотојки се исти, карактерот на коктелот ќе биде посув (т.е. помалку сладок) со виски од 'рж.See, for example:  At page 241 Wondrich states, in giving the recipe for a Manhattan, that "[a]ll things being equal, a 100-proof rye will make the best Manhattan..."

 Канадско виски од 'рж 
мини|410x410пкс| Алберта премиум канадско виски од 'рж
Канадското виски често се нарекува „виски од 'рж“, бидејќи историски голем дел од содржината бил од 'рж. Нема услов да се користи 'рж за правење канадско виски, а етикетите „Канадско виски“, „Канадско виски од 'рж“ и „Ржано виски“ се законски дозволени, без оглед на вистинскиот состав, под услов вискито „да ја поседува аромата, вкусот и карактерот кои генерално му се припишуваат на канадското виски“.

Во современата практика, повеќето канадски вискија се мешаат за да се постигне овој карактер, првенствено се состои од високо алкохолно основно виски, обично направено од пченка или пченица и старее во користени буриња во комбинација со мала количина на ароматизирано виски направено од каша од 'рж и дестилирана во понизок процент на алкохол. Во некои случаи, односот пченка и 'рж може да биде  до 9:1. Има неколку исклучоци, како што се Алберта Премиум и Канејдијан Клаб Черменс Селект, кои се направени од 100% каша од 'рж.

Канадското виски мора да се одлежи во дрвени буриња кои не се поголеми од 700 л. најмалку три години, а бурињата не мора да бидат нови дабови или јагленисани. Ова барање се разликува од регулативите за мешано американско виски, во кое најголемиот дел од основните алкохолни пијалаци не се бара да се стареат.

 Наводи 

Категорија:Виски
Категорија:Жестоки пијалаци